o
DEREK PRINCE: RAKENNA KALLIOLLE
RUUMIIN YLÖSNOUSEMINEN 1/2
On ymmärrettävä sanan "ylösnousemus" merkitys.
Kreikan sana merkitsee "nousta ylös jostakin".
Ylösnousemus tarkoittaa kuolleista ja haudasta nousemista.
Kirjoituksissa sanotaan, että ihminen on henki, sielu ja ruumis.
On tärkeä ymmärtää, että ruumis kuolee ja nousee ylös.
Henki ja sielu eivät kaipaa ylös- nousemista, koska ne eivät kuole.
Puhumme siis ruumiin ylösnousemuksesta.
Tämä on hyvin tärkeää.
Tänään puhun siitä, mitä ihmiselle tapahtuu kuoleman jälkeen.
Ihmiset kaikkialla maailmassa haluavat tietää siitä, -
kansallisuuteen tai kulttuuriin katsomatta.
Kaikki haluavat tietää, mitä tapahtuu kuoleman jälkeen.
Raamattu antaa selkeän kuvan. Puhumme siitä tänään.
Sitten tarkastelemme, miten se liittyy ylösnousemukseen.
Luuk. 16:22-26:ssa -
Jeesus kertoo meille, mitä tulee tapahtumaan.
Haluan korostaa, ettei tämä ole vertaus.
Vertaus-sanaa ei käytetä, kun puhutaan näistä jakeista.
Aloitetaan Luuk. 16:19:stä.
"Oli rikas mies. Hänen vaatteensa olivat purppuraa ja pellavaa," -
"ja hänen elämänsä oli pelkkää ylellisyyttä ja juhlaa"
"Hänen porttinsa pielessä virui köyhä Lasarus, täynnä paiseita."
"Köyhä olisi halunnut muruja, joita rikkaan pöydältä putoili."
"Koiratkin tulivat ja nuolivat hänen paiseitaan."
"Köyhä kuoli, ja enkelit veivät hänet Abrahamin huomaan."
"Rikaskin kuoli, ja hänet haudattiin."
"Kun hän tuonelan tuskissa kohotti katseensa," -
"hän näki kaukana Abrahamin ja Lasaruksen hänen rintaansa vasten."
"Silloin hän huusi: 'Isä Abraham, armahda minua!'
'Lähetä Lasarus tänne, että hän kastaisi sormenpäänsä veteen' -
'ja vilvoittaisi kieltäni. Näissä liekeissä on kauhea olla.'
"Abraham sanoi: 'Sinä sait aikanasi hyvän osan, Lasarus huonon.'
'Nyt hän saa vaivoihinsa lohdun, mutta sinä saat kärsiä tuskaa.'
'Sitä paitsi meidän välillämme on syvä, ylipääsemätön kuilu,' -
'niin ettei sitä kukaan voi ylittää, vaikka tahtoisikin.'
"Rikas mies sanoi: 'Lähetä hänet sitten vanhempieni taloon.'
'Minulla on viisi veljeä. Hänen pitäisi varoittaa heitä,' -
'etteivät hekin joutuisi tähän kärsimyksen paikkaan.'
"Abraham vastasi: 'Heillä on Mooses ja profeetat. Kuulkoot heitä.'
'Ei, isä Abraham', mies sanoi, -
'mutta jos joku kuolleiden joukosta menisi, he kääntyisivät.'
"Abraham sanoi: 'Jos he eivät kuuntele Moosesta ja profeettoja' -
'ei heitä saada uskomaan, vaikka joku nousisi kuolleista.'"
Ne, jotka eivät uskoneet Moosesta ja profeettoja, -
eivät tunnistaneet Jeesusta, vaikka tämä nousi kuolleista.
Saatamme joskus odottaa yliluonnollista ilmestystä, -
jotta uskoisimme.
Jumala sanoo: "Teillä on minun Sanani. Jos uskotte, Sana riittää."
Haluan nostaa esiin viisi seikkaa -
rikkaan miehen ja Lasaruksen kertomuksesta.
Ensinnäkin huomaamme, että persoona pysyi samana.
Rikas mies oli edelleen rikas mies ja Lasarus oli edelleen Lasarus.
Kumpikin säilytti oman identiteettinsä.
Jotkut opettavat, että kaikki muuttuu. Se ei ole raamatullista.
Persoonamme pysyy samana kuin täällä ollessamme.
Toiseksi he tunnistivat toinen toisensa.
Rikas mies tunnisti Lasaruksen ja Abrahamin.
Lasarus tunnisti rikkaan miehen.
Kolmanneksi he pystyivät muistamaan maanpäällisen elämän.
Rikas mies ja Lasarus muistivat, millaista elämä oli ollut täällä.
Viidenneksi he olivat tietoisia senhetkisestä tilastaan.
Rikas mies oli tuskissaan.
Hänen kieltänsä poltteli.
Lasarus oli löytänyt lohdun ja rauhan Abrahamin helmassa.
Viidenneksi vanhurskaiden ja epä- vanhurskaiden välillä oli kuilu, -
jota ei voinut ylittää kummaltakaan puolelta.
Nämä viisi seikkaa ovat hyvin tärkeitä.
Monet modernit teoriat ovat ristiriidassa niiden kanssa.
Ensiksi persoona pysyi samana.
Toiseksi he pystyivät tunnistamaan toisensa.
Kolmanneksi he pystyivät muistamaan maanpäällisen elämän.
Neljänneksi he olivat tietoisia kuoleman jälkeisestä tilastaan.
Viidenneksi epävanhurskaat ja vanhurskaat erotettiin täysin.
Miten kävi niille, -
jotka kuolivat ennen Jeesuksen kuolemaa ja ylösnousemista?
Tuo tapahtuma jakoi kahtia ihmiskunnan historian.
Sielujen kohtalo ennen ja jälkeen Kristuksen on erilainen.
Jeesuksen kuolema ja ylösnousemus muuttivat kaiken.
Se ratkaisi koko ihmiskunnan historian.
Se vaikutti kuolleiden kohtaloon.
Katsotaan, mitä tapahtui kuolleille ennen Kristusta.
Rikkaan miehen ja Lasaruksen kertomuksessa -
sielu siirtyi paikkaan, jonka nimi on hepreaksi "sheol" -
ja kreikaksi "hades".
Kreikan sana "hades" merkitsee näkymätöntä maailmaa.
Jokainen sielu siirtyi siis näkymättömään maailmaan.
Se oli edesmenneiden sielujen paikka.
Tuo paikka oli jaettu kahteen erilliseen alueeseen.
Jokainen oli joko vanhurskas tai epävanhurskas.
Välimuotoja ei ole.
Jokainen menee jompaankumpaan paikkaan.
Vanhurskasten puolta kutsutaan Abrahamin helmaksi.
Abraham oli isä kaikille niille, jotka uskoivat.
He löysivät lohdun Abrahamista.
Mitä Jeesukselle tapahtui, kun Hän kuoli?
Jeesus oli ihminen. Hänelläkin oli henki, sielu ja ruumis.
Näistä jokaisesta olomuodosta sanotaan jotakin.
Luuk. 23:46:ssa kerrotaan, -
mitä Jeesuksen hengelle tapahtui, kun Hän kuoli.
Luuk. 23:46: -
"Jeesus huusi kovalla äänellä"
Uskoakseni Jeesus huusi tässä: "Se on täytetty."
Jeesus huusi: "Isä, Sinun käsiisi minä uskon henkeni."
"Tämän sanottuaan Hän henkäisi viimeisen kerran."
Jeesus uskoi henkensä Isän haltuun.
Voin kertoa, mitä Raamatussa sanotaan, -
mutta minulla ei ole selitystä kaikkeen.
Mitä tapahtui Jeesuksen sielulle?
Ap. t. 2:ssa kerrotaan helluntaipäivästä.
Pietari lainasi Ps. 16:ta Jeesuksen kokemuksena.
Pietari lausui, että Daavid sanoo Jeesuksesta näin: -
"Minä näen alati edessäni Herran," -
"Hän pysyy oikealla puolellani, etten horjahtaisi."
"Siksi minun sydämeni iloitsee ja kieleni riemuitsee," -
"vieläpä ruumiini on lepäävä toivossa," -
"sillä Sinä et hylkää sieluani tuonelaan."
Jeesuksen sielu meni edesmenneiden henkien maailmaan.
1. Piet. 3:18-19:ssä sanotaan: -
"Kärsihän Kristuskin ainutkertaisen kuoleman syntien tähden," -
"johdattaakseen teidät Jumalan luo."
"Hänen ruumiinsa surmattiin, mutta hengessä Hänet tehtiin eläväksi."
"Hän myös meni ja saarnasi vankeudessa oleville hengille," -
"jotka muinoin eivät totelleet Jumalaa," -
"kun Hän Nooan päivinä odotti sen ajan, kun arkkia rakennettiin."
Jeesus siis kävi Hadeksessa.
En osaa selittää yksityiskohtia, -
mutta voin kertoa, mitä Raamatussa sanotaan.
Jeesus saarnasi siellä.
Se ei välttämättä tarkoita, että Jeesus julisti evankeliumia.
Jeesus teki julistuksen.
Arvaan, että Jeesus ilmoitti olevansa kuoleman hallitsija.
Kaikki joutuvat vastedes vastaamaan teoistaan Hänelle.
Koko tämän ajan Jeesuksen ruumis makasi haudassa.
Joh. 19:40:sta eteenpäin kerrotaan, -
mitä tapahtui ristinkuoleman jälkeen.
Joh. 19:40-42: -
"Miehet ottivat Jeesuksen ruumiin ja kietoivat sen käärinliinoihin" -
"pannen mukaan tuoksuaineita, niin kuin tapana on."
Ruumis kiedottiin käärinliinoihin. Mukaan laitettiin hajusteita, -
sillä oli odotettavissa, että ruumis mätänee ja alkaa haista.
"Siellä, missä Jeesus ristiinnaulittiin, oli puutarha," -
"ja puutarhassa oli uusi hauta, johon ei vielä ollut pantu ketään."
"He panivat Jeesuksen siihen."
Jeesuksen ylösnousemuksen jälkeen -
apostolit ja naiset tiesivät mennä haudalle.
He eivät kuitenkaan löytäneet Häntä sieltä. Kiitos Jumalalle!
Mitä Jeesukselle siis tapahtui?
Hän uskoi henkensä Isän haltuun.
Hänen sielunsa meni Hadekseen.
Hän teki siellä julistuksen ja varmasti paljon muutakin.
Hänen ruumiinsa makasi haudassa.
Kun Jeesus nousi kuolleista, Hänen koko olemuksensa oli taas yksi.
Hän oli kokonainen ihminen, jolla oli henki, sielu ja ruumis.
Jeesuksen kuolema ja ylösnousemus vaikutti koko maailmankaikkeuteen.
Se myös määräsi sielujen kohtalon kuoleman hetkellä.
Jeesuksen ylösnousemuksen jälkeen -
vanhurskaat eivät ole menneet Hadekseen.
Määränpää on erilainen ja mahtavampi.
Kerron kaksi esimerkkiä.
Ap. t. 7:ssä kerrotaan Stefanoksen kivityksestä ja kuolemasta.
Ap. t. 7:57:stä eteenpäin: -
"Silloin he ryntäsivät yhtenä miehenä hänen kimppuunsa."
"He raahasivat hänet ulos kaupungista kivittääkseen hänet."
"Kun he kivittivät Stefanosta, tämä rukoili Herraa ja sanoi:" -
'Herra Jeesus, ota vastaan minun henkeni.'
Stefanos tiesi, että hänen henkensä siirtyy suoraan Jeesuksen luo.
Tämä oli Jeesuksen kuoleman ja ylösnousemuksen tuoma muutos.
"Hän vaipui polvilleen ja huusi kovalla äänellä:" -
"Herra, älä vaadi heitä tilille tästä synnistä!"
Tämän rukouksen takia Saul Tarsolainen pelastui.
Haluan korostaa erästä tärkeää seikkaa todellisesta uskovasta, -
jonka Jeesuksen veri on puhdistanut -
ja joka on elänyt uskollisena Jumalalle.
Hänen henkensä menee suoraan Jeesuksen luo.
Paavalikin mainitsee tämän Fil. 1:ssä.
Paavali pohtii, elääkö täällä vai mennäkö Jeesuksen luo.
Hän sanoo näin: -
"Olen kahden vaiheilla."
"Haluaisin lähteä täältä ja päästä Kristuksen luo," -
"sillä se olisi kaikkein parasta."
"Teidän vuoksenne on kuitenkin parempi, että jään eloon."
Paavali oli varma, että hän pääsisi Kristuksen luo.
Se on mahtava muutos, jonka Jeesus sai aikaan.
En osaa kertoa kaikkia yksityiskohtia.
Toinen muutos oli se, että vanhurskaiden sielut, -
jotka olivat Abrahamin helmassa, vapautettiin.
Ef. 4:ssä lainataan Ps. 68:aa.
Puhutaan Jeesuksen ylösnousemuksesta.
"Hän nousi korkeuteen vangit voittosaaliinaan, -
"hän antoi lahjoja ihmisille."
Minun ja monien raamatun- tutkijoiden näkemyksen mukaan -
Jeesus vapautti edesmenneiden vanhurskaiden sielut -
ja vei ne mukanaan taivaaseen.
Niitä ei voitu vapauttaa, ennen kuin synnin rangaistus oli kärsitty
He olivat vanhurskaita, koska he olivat hyväksyneet tulevan uhrin.
He odottivat luvattua uhria.
Niin kauan kuin uhria ei ollut annettu, -
heitä ei voitu vapauttaa.
Kun Jeesus oli uhrannut itsensä, Hän meni Hadekseen -
ja otti heidät mukaansa.
He olivat olleet synnin ja kuoleman orjia, mutta Hän vapautti heidät.
Heistä tuli Jeesuksen ja vanhurskauden orjia.
Minusta se on ihanaa.
Seuraava kohta on hyvin tärkeä.
Jeesuksen ylösnousemus takaa myös meidän ylösnousemisemme, -
jos olemme omistautuneet kokonaan Jeesukselle.
Kol. 1:18:ssa Paavali puhuu Jeesuksen ylösnousemuksesta.
"Hän on myös ruumiin pää, ja ruumis on seurakunta."
Jeesus on pää. Me uskovat olemme ruumis.
"Hän on alku. Hän nousi esikoisena kuolleista," -
"jotta Hän olisi kaikessa ensimmäinen."
Jeesus on esikoinen. Hän on uuden luomakunnan pää.
Hän on uuden ihmislajin, jumalihmisen, pää.
Uudessa ihmislajissa Jumalan ja ihmisen piirteet yhdistyvät.
Jeesus on ruumiin pää ja ylösnousseiden esikoinen.
Ylösnousemista verrataan syntymään.
Tämä on kaunis vertauskuva.
Luonnollisessakin syntymässä pää syntyy yleensä ensin.
Kun pää syntyy, muu ruumis seuraa perässä.
Jeesuksen ylösnousemus takaa, että muu ruumis seuraa perässä.
Ylösnousemuksemme seuraa Jeesuksen ylösnousemuksen mallia.
Toivottavasti olen saanut teidät innostumaan tästä.
Paavali sanoo Fil. 3:20-21:ssä: -
"Me olemme taivaan kansalaisia."
Me uudestisyntyneet Jeesuksen todelliset seuraajat -
elämme tässä maailmassa, mutta olemme taivaan kansalaisia.
Kansalaisuus edellyttää passia.
Passimme on Jeesuksen veri.
Olemme taivaan kansalaisia.
"Taivaasta me odotamme pelastajaksi Herraa Jeesusta Kristusta."
Todellinen kristitty odottaa Vapahtajan tuloa.
"Hän muuttaa ruumiimme tästä alennustilasta" -
"oman kirkastuneen ruumiinsa kaltaiseksi voimallaan," -
"jolla Hän kykenee alistamaan valtaansa kaiken."
Tämä käännös ei ole kirjaimellinen.
Kirjaimellinen käännös on ilmeikkäämpi.
Hän muuttaa nöyryytyksemme ruumiin kirkastuneen ruumiinsa kaltaiseksi.
Elämme nöyryytyksen ruumiissa.
Synnin tähden elämme alennustilassa.
Jeesus kuitenkin muuttaa nöyryytyksemme ruumiin -
oman kirkastuneen ruumiinsa kaltaiseksi.
Tämä ruumis muuttuu.
Tarkastelemme myöhemmin muutoksia yksityiskohtaisemmin.
Kerron erään hyvin tärkeän seikan.
Johannes sanoo 1. Joh. 3:2-3:ssa näin: -
"Rakkaat ystävät, jo nyt me olemme Jumalan lapsia," -
"mutta vielä ei ole käynyt ilmi, mitä meistä tulee."
"Sen tiedämme että kun se käy ilmi, meistä tulee Hänen kaltaisiaan."
"sillä me saamme nähdä Hänet sellaisena kuin Hän on."
Seuraava jae on tärkeä.
"Jokainen, joka näin panee toivonsa Häneen," -
"pitää itsensä puhtaana, niin kuin Hän on puhdas ja pyhä."
Jokainen voi väittää toivovansa ylösnousemusta.
Jos se on totta, hänen täytyy pitää itsensä puhtaana.
Jeesus on puhtauden vertauskohta.
"Niin kuin Hän on puhdas"
Jos joku väittää odottavansa ylösnousemusta, -
mutta ei pyri puhdistumaan eikä pyhittäytymään, -
henkilö pettää luultavasti itseään.
Hän vain käyttää uskonnollista kieltä.
Tämä on merkkinä siitä, että henkilö odottaa muuttumista -
nöyryytyksen ruumiista kirkkauden ruumiiksi.
Luen nuo sanat uudelleen.
"Jokainen, joka panee toivonsa Jeesukseen," -
"pitää itsensä puhtaana, niin kuin Hän on puhdas ja pyhä."
Näkyykö tämä sinun elämässäsi? Odotatko Jeesuksen paluuta?
Me muutumme ruumiiltamme Hänen kaltaisekseen.
Evankeliumeista käy ilmi, -
etteivät aika- ja tilarajoitukset koskeneet Jeesusta.
Jeesus pystyi nousemaan taivaaseen, kulkemaan suljettujen ovien läpi -
ja ilmestymään ihmisille erilaisissa muodoissa.
Hänen ruumiinsa oli joustava.
Ruumiimme tulee olemaan samanlainen
Usein kysytään, millainen tuo ruumis on.
Paavali vastaa 1. Kor. 15:ssä.
1. Kor. 15:42-44
Korjaan, 1. Kor. 15:35-38.
"Joku ehkä kysyy: 'Millä tavoin kuolleet herätetään?'
'Millainen ruumis heillä silloin on?'
Paavali jatkaa: "Mikä järjetön kysymys!"
"Eihän se mitä kylvät tule eläväksi, ellei se ensin kuole."
"Ja kun kylvät, et kylvä tulevaa kasvia vaan pelkän siemenen," -
"vehnänjyvän tai jonkin muun kasvin siemenen."
"Jumala antaa sellaisen varren kuin Hän on nähnyt hyväksi," -
"jokaiselle siemenelle sellaisen kuin sille kuuluu."
Tähän liittyy jatkuvuus ja muutos.
Jos kylvää omenapuun siemenen, siitä ei kasva appelsiinipuuta.
Siemen määrittää, minkälainen kasvi kasvaa.
Näemme jatkuvuutta ja muutosta.
Omenapuu näyttää hyvin erilaiselta kuin omenapuun siemen.
On jatkuvuutta. Pysymme samanlaisina.
Koemme myös valtavan yliluonnollisen muutoksen.
Siemen määrittää sen, millainen kasvista tulee.
Se mikä tulee esiin, on täysin erilainen kuin se, jonka kylvimme.
Ruumiimme kylvetään siemenenä, kun meidät haudataan.
Sama ruumis nousee ylös täysin muuttuneena.
Jeesus korosti sitä, että kun Hän nousi kuolleista, -
Hänellä oli sama ruumis kuin ristiinnaulittaessa.
Avataan Luuk. 24.
Opetuslapset pelästyivät, kun Jeesus ilmestyi heille ensi kerran.
He eivät voineet uskoa sitä todeksi.
Luuk. 24:38-39:ssä -
Jeesus sanoi ylösnousemuksen jälkeen näin: -
"Miksi te olette kauhuissanne? Miksi mieleenne nousee epäilyksiä?"
"Katsokaa käsiäni ja jalkojani: minä tässä olen, ei kukaan muu."
Hänen käsissään ja kyljessään oli todisteita ristinkuolemasta.
Jeesus halusi tehdä selväksi, että Hänellä oli sama ruumis.
Joh. 20:ssa on toinen todiste Jeesuksen ylösnousemuksesta.
Siinä sanotaan: -
"Jeesus seisoi heidän keskellään ja sanoi: 'Rauha teille!'
Se on tyypillinen tervehdys Lähi-idässä.
Tämän sanottuaan Jeesus näytti kätensä ja kylkensä.
Hän halusi näyttää, että Hänellä oli yhä sama ruumis.
Jos olet kiinnostunut Derek Princen muista opetuksista, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz